**ՀԱՍՏԱՏՈՒՄ ԵՄ՝**

ԳՅՈՒՄՐԻ ՀԱՄԱՅՆՔԻ

ՂԵԿԱՎԱՐ

------------------- Վ․ ՍԱՄՍՈՆՅԱՆ

<< >> ------------------- 2024թ․

**Հ Ա Վ Ե Լ Վ Ա Ծ՝**

**Հայաստանի Հանրապետության**

**Շիրակի մարզի Գյումրի համայնքի**

**ավագանու 2024 թվականի**

 **մայիս N որոշման**



ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՇԻՐԱԿԻ ՄԱՐԶ

ԳՅՈՒՄՐԻ ՀԱՄԱՅՆՔ

ՀԱՅՏ 2024

ԳՅՈՒՄՐԻ ՀԱՄԱՅՆՔԻ 2024 ԹՎԱԿԱՆԻ

ԲՆԱՊԱՀՊԱՆԱԿԱՆ ԾՐԱԳԻՐ

ԲՅՈՒՋԵՏԱՅԻՆ ԾԱԽՍԵՐԻ ԳՈՐԾԱՌՆԱԿԱՆ

ԴԱՍԱԿԱՐԳՈՒՄ 05․06․01

**Գյումրիի քաղաքում բակային սպորտային վարժասարքերի ձեռքբերում և տեղադրում**

ԲՈՎԱՆԴԱԿՈՒԹՅՈՒՆ

Համայնքի նկարագրությունը․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 3

Ծրագրի ընդհանուր նպատակը․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 5

Ծրագրի հիմնավորումը ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 7

Հավելված 1․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 8

ՀԱՄԱՅՆՔԻ ՆԿԱՐԱԳՐՈՒԹՅՈՒՆԸ

Գյումրի համայնքի տարածքը 4429 հեկտար է: Համայնքի ռելիեֆը հարթավայրային է՝ ծածկված լճագետային և հրաբխային շուրջ 350մ հզորությամբ նստվածքներով: Համայնքի տարածքն ակոսվում է Չերքեզի, Ջաջուռի,Գյումրի գետակի և այլ ձորերով: Ռելիեֆը հարթավայրային է՝ ծածկված լճագետային և հրաբխային շուրջ 350մ հզորությամբ նստվածքներով:

Գյումրի քաղաքն ապրել է պատմական զարգացման տարբեր փուլեր և հարուստ է պատմամշակութային ժառանգությամբ: Քաղաքի կենտրոնական մասը, ինչպես նաև Ախուրյանի ձորը՝ որպես բնական լանդշաֆտի պահպանման տարածք, ընդգրկված են «Կումայրի» պատմաճարտարապետական արգելոց-թանգարանի սահմաններում: «Մեծ Կումայրի» արգելոց-թանգարանը զբաղեցնում է շուրջ 1300 հա տարածք, որի տարածքում գտնվում է 1170 պատմամշակութային հուշարձան:

Գյումրու օդը կազդուրիչ է ու առողջարար, բուսականությունը տափաստանային է,գետահովիտներում աճում են ակացիա, թխկենի, հացենի և այլ ծառատեսակներ:

Համայնքը տարեկան ստանում է մոտ 2500 ժամ արեգակնային լույս և ջերմություն: Մեծ է հորդաբուխ աղբյուրների քանակը, որոնք միասին մեկ վայրկյանում տալիս են 1200 լիտր ջուր:

Որոշ ջրային կառույցների վատ վիճակը, որոնք նախատեսված են մեղմելու միկրոկլիման, ամբողջացնելու համայնքի ճարտարապետական տեսքը և հանդիսանում են համայնքի այցեքարտը: Գյումրու համայնքապետարանի հաշվեկշռում գտնվող 6 ջրային կառույցներից 4-ը վերանորոգվել են և այժմ գործում են:

Համայնքի արևմտյան մասով հոսում է Հայաստանի Հանրապետության ջրառատ գետերից մեկը` Ախուրյանը: Գյումրին գտնվում է 8-9 բալանոց սեյսմիկ գոտում: Այստեղ 1840թ. հունիսի 20-ին, 1846թ. մարտի 22-ին, 1926թ. հոկտեմբերի 29-ին, 1988թ. դեկտեմբերի 7-ին տեղի են ունեցել աղետալի երկրաշարժեր՝ մարդկային մեծ զոհերով և նյութական կորուստներով:

Շրջակայքը հարուստ է շինանյութերով՝ տուֆով, բազալտով, դիատոմիտով, կավով,սևահողային արգավանդ դաշտերով:Գյումրին իր անվանումը վերցրել է Ախուրյան գետի Գյումրիգետ վտակի անվանումից,որը հոսում է համայնքից ոչ հեռու:

Այս տեղանքում մարդիկ բնակվել են սկսած մ.թ.ա. VI դարից: Այս մասին հիշատակել է հին հույն պատմիչ Քսենոփոնը:

 Հայկական մատենագրության մեջ Կումայրին (Գյումրու հնագույն անվանումն է) առաջին անգամ հիշատակվում է 773-775թթ.՝ արաբական տիրակալության դեմ ապստամբության հետ կապված: Միջին դարերում Կումայրին արդեն խոշոր բնակավայր է եղել: 1804թ. ռուս-պարսկական պատերազմի ժամանակ (1804-1813թթ.) Կումայրին մտել է Ռուսաստանի կայսրության կազմի մեջ: 1837թ. քաղաքից ոչ հեռու հիմնադրվել է ռուսական ամրոց, նույն թվականին Կումայրի է այցելել կայսր Նիկոլայ I-ը, և Կումայրին վերանվանվել է Ալեքսանդրապոլ՝ ի պատիվ կայսրուհի Ալեքսանդրայի: 1840թ. Ալեքսանդրապոլը պաշտոնապես դարձել է քաղաք, իսկ 1850թ. դարձել է Էրիվանի գավառի Ալեքսանդրապոլի շրջանի կենտրոն: Լինելով սահմանային բերդքաղաք, Ալեքսանդրապոլը դարձել է առևտրի և արհեստների կարևոր կենտրոն, հայ մշակույթի խոշորագույն կենտրոն Անդրկովկասում:

1899թ. Թիֆլիս-Ալեքսանդրապոլ, Ալեքսանդրապոլ-Երևան երկաթուղային գծի կառուցումից հետո, որը 1906թ. ձգվեց մինչև Ջուղա և հետո դեպի Թավրիզ, Ալեքսանդրապոլը դարձավ կարևոր երկաթուղային հանգույցներից մեկը: Դա շրջադարձային պահ է եղել քաղաքի սոցիալ-տնտեսական և մշակութային կյանքում: Թիֆլիսից և Բաքվից հետո Ալեքսանդրապոլը համարվել է երրորդ ամենամեծ և ամենակարևոր առևտրային կենտրոնը Կովկասում:

 1924թ. Ալեքսանդրապոլը վերանվանվել է Լենինական, իսկ 1991թ. սկզբին՝ Կումայրի:

1991թ. սեպտեմբերի 21-ի Հայաստանի անկախության հռչակումից հետո քաղաքին վերադարձվեց իր պատմական անվանումը՝ Գյումրի:2013թ.-ին Գյումրին ճանաչվել է «ԱՊՀ մշակութային մայրաքաղաք», իսկ 2016թ.-ին՝ «ՀՀ երիտասարդական մայրաքաղաք»:

 Համայնքում հաշվառված բնակչության թիվը 2020թ. հունվարի 1-ի դրությամբ 157,454 է։

 ԾՐԱԳՐԻ ԸՆԴՀԱՆՈՒՐ ՆԿԱՐԱԳՐՈՒԹՅՈՒՆԸ

Գյումրի համայնքը, որպես ազդակիր համայնք ` մասհանումներ է ստանում «Արմենիա միջազգային օդանավակայաններ» ՓԲԸ-ի /Շիրակ օդանավակայան/, «Գյումրու բժշկական կենտրոն» ՓԲԸ-ի և «Գյումրիֆիշ» ՍՊԸ-ի կողմից արտանետման անշարժ աղբյուրներից մթնոլորտային օդ վնասակար նյութերի արտանետման, ջրային ռեսուրս վնասակար նյութերի և /կամ/ միացությունների արտահոսքերի և ընդերքօգտագործման թափոնների տեղադրման կամ պահման համար վճարվող բնապահպանական հարկերից:

Հայաստանի Հանրապետությունում շրջակա միջավայրի աղտոտման հետևանքով մարդու առողջության վրա վնասակար ազդեցությունները կարող են կանխվել կամ նվազեցվել բնապահպանական կառավարման պլանով՝ սոցիալական ազդեցությունները մեղմացնող միջոցառումների և բնապահպանական միջոցառումների արդյունավետ իրականացման արդյունքում։

Առողջապահության համաշխարհային կազմակերպության (այսուհետ՝ ԱՀԿ) կողմից հանրային առողջապահության հիմնարար ուղղություններ են սահմանվել բնակչության (հանրային) առողջության պահպանումը և հիվանդությունների կանխարգելումը: Հայաստանի Հանրապետության 15 տարեկան և ավելի բարձր տարիքի բնակչության շրջանում ֆիզիկական թերակտիվության (հիպոդինամիա) ցուցանիշը կազմում է 16,5 %[[1]](#footnote-2):

Ֆիզիկական ակտիվությունը ֆիզիկական և հոգեկան առողջության հզոր միջոց է: Սակայն շատերի առօրյա կյանքում ֆիզիկական ակտիվությունը բացակայում է, ինչը հանգեցնում է վերջիններիս առողջության համար ծանր հետևանքների: Ֆիզիկական պատրաստվածությունը ոչ միայն սպորտի և ֆիզիկական դաստիարակության, առողջության և առողջապահության կարևորագույն բաղկացուցիչ մասն է, այլև համարվում է պետության սոցիալական քաղաքականության կարևորագույն ուղղություններից մեկը:

Միջազգային առողջապահական կազմակերպությունների գնահատմամբ՝ առողջ

ապրելակերպի ձևավորումը հիվանդությունների կանխարգելման արդյունավետ և քիչ

ծախսատար միջոցներից է: Ավելին, առողջ ապրելակերպի ամրապնդմանն ուղղված

միջոցառումները ազգաբնակչության առողջությանն ուղղված լավագույն ներդրումն են և, որպես արդյունք, դրականորեն են անդրադառնում երկրի տնտեսական բարեկեցության վրա:

Ներկայումս համայնքներից շատերում բնակչության ֆիզիկական ակտիվության հնարավորությունները չափազանց սահմանափակ են: Տեղական ինքնակառավարման մարմինները կարևոր դերակատարություն ունեն ակտիվ կենսակերպի համար պայմաններ ու հնարավորություններ ստեղծելու գործում:

Գյումրի համայնքն իր բյուջեի հնարավորությունների սահմաններում մշտապես աջակցում է մարզական կյանքի կազմակերպմանը, ֆիզիկական կուլտուրայի և առողջ ապրելակերպի խրախուսմանը։ Հիմնական խոչընդոտներ են հանդիսանում՝ մարզագույքի պակասը և մաշվածությունը, չափանիշներին չհամապատասխանող մարզումային և մրցումային դահլիճների բացակայությունը, մարզադպրոցների շենքերի հիմնանորոգման անհրաժեշտությունը, բակային տարածքներում խաղահրապարակներում մարզասարքերի բացակայությունը, առողջ ապրելակերպի արմատավորման ոչ բավարար մակարդակը, բակային տարածքներում խաղահրապարակների բացակայությունը: Այս խնդիրների լուծումը դժվարանում է համայնքի բյուջեի սղության պատճառով, որի հետևանքով կարող են նվազել հանրապետական և միջազգային մրցաշարերում բարձր մարզական ցուցանիշները, ինչպես նաև կարող է պակասել ֆիզկուլտուրայով զբաղվողների թիվը:

Անկախ բոլոր խնդիրներից, սպորտային կյանքը Գյումրիում երբեք չի մարում: Նվիրված, անընդհատ աշխատող ու մեծ ձգտումներ ունեցող մարդիկ հասնում են իրենց նպատակին՝ դառնում են չեմպիոններ ու ապացուցում, որ սպորտում ամենակարևորը չհանձնվելն ու սեփական ուժերին հավատալն է:

Բնապահպանական հարկից մասհանվող գումարներով նախատեսում ենք իրականացնել բակային սպորտային զարգացմանն ուղղված ծրագիր՝ մասնավորապես բակային սպորտային վարժասարքերի ձեռքբերում։

ԾՐԱԳՐԻ ՀԻՄՆԱՎՈՐՈՒՄԸ

**Ծրագրի համառոտ նկարագրություն՝** Գյումրիի քաղաքում բակային սպորտային վարժասարքերի ձեռքբերում և տեղադրում

**Պարտադիր խնդիր, որի լուծմանն է միտված ծրագիրը․** համայնքում մարզական կյանքի կազմակերպում, ֆիզիկական կուլտուրայի և առողջ ապրելակերպի խրախուսում

**Ծրագրի նպատակն է** ստեղծել պայմաններ ֆիզիկական գործունեությամբ զբաղվելու համար, ֆիզիկական կուլտուրայի և սպորտի ազգային համակարգում բակային սպորտով զբաղվելու մշակույթի վերականգնումը, ֆիզիկական վարժություններով մշտապես զբաղվածություն, առողջ ապրելակերպի գաղափարի տարածում։

**Ծրագրի միջանկյալ արդյունքներն են ՝** պատանիների և երիտասարդների ներգրավվածության աճ և առողջ ապրելակերպի խրախուսում։

**Ծրագրի հիմնական շահառուները՝** Համայնքի ազգաբնակչությունը (երեխաներ, պատանիներ,մեծեր)

**Ծրագրի բյուջեն՝** Ընդհանուր բյուջեն ՝ 1575․0 հազար ՀՀ դրամ[[2]](#footnote-3)։

**Ծրագրի բյուջեի ֆինանսավորում՝** բնապահանական հարկից մասհանվող գումարներ և համայնքային բյուջե / տեղադրման աշխատանքներ/։

Հավելված 1․

|  |  |  |  |  |
| --- | --- | --- | --- | --- |
| Փոքրիկ տարզան |

|  |
| --- |
|   |

 | 397 000  | Size(m)2.9x1.9x2.2 Use Zone5.9 x 5.9 Age 3-10 |
| Երկակի կամար |  | 387 000  | Size(m)4.4x2.2x2.1Use Zone8.4 x 6.2Age 5-12 |
| Քայլք |  | 142 000  | Size 0,76 \* 0,45\*1,40mUse 2,60\*1,95Age 6-16 |
| Վարժասարք |  | 135 000  | Size 1,17 \* 0,73\*0,81mUse 3,17\*2,73Age 6-16 |
| Թիավար |  | 135 000  | Size 1,3 \* 0,73\*0,71mUse 3,3\*2,73Age 6-16 |
| Ձեռքերի մարզում |  | 239 000  | Size 2,1 \*0,98\*1,33mUse zone 5,11\*2,98Age 6-16 |
| Էլիպսոիդ |

|  |
| --- |
|   |

 | 140 000  | Size 1,50 \*1,19\*0,62mUse Zone 3,51\*2,49Age 6-16 |

1. Աղբյուրը՝ ՀՀ կառավարության նիստի արձանագրություն, բակային սպորտի զարգացման հայեցակարգ [↑](#footnote-ref-2)
2. Տես․՝ Հավելված 1 [↑](#footnote-ref-3)